Rikunarita-ORG/Wikinium huggingface dataset:
# Grassroots

Trava s korijenjem, kao metaforička ilustracija grassroots pokreta kao autentičnog i prirodnog izraza volje jednog društva.
**Inicijativa iz baze** ili **grassroots** (na engleskom "korijeni trave") je izraz kojim se u kontekstu političke djelatnosti označava pokret ili izborna kandidatura koja je nastala "spontano" na najnižim razinama političkog sistema, što uključuje kako najniže lokalne zajednice tako i najniže rangirane pripadnike neke političke stranke, a za koga se ispostavi da odgovara interesima ili autentičnim željama najširih slojeva stanovništva. Grassroots inicijative su obično one u čijem stvaranju nisu sudjelovali, i prema kojima su često i neprijateljski raspoloženi vrhovi političkog establishmenta, mada im se kasnije mogu priključiti iz oportunističkih razloga.

## Povezano

* Populizam
* Antipolitika
* Grassroots demokracija
* Astroturfing

## Vanjske veze

* The Citizen's Handbook – guides to grassroots/community organizing
# Tom Coburn

|  |
| --- |
| Tom Coburn |
|
 |
|

---

Junior Senator iz države Oklahoma
 |
| **Na dužnosti** |
| **Dužnost preuzeo** 3. januar 2005. Zajedno s njim/njom služi Jim Inhofe
 |
| Prethodnik
 | Don Nickles
 |
|

---

Član/ica SAD Predstavnički dom zastupnika iz Oklahoma Šablon:Ushr district

 |
| **Na dužnosti** 3. januar 1995. – 3. januar 2001.
 |
| Prethodnik
 | Mike Synar
 |
| Nasljednik
 | Brad Carson
 |
|

---

 |
| Rođen/a
 | 14. marta 1948.  (1948-03-14) Casper
 |
| Politička stranka
 | Republikanska stranka
 |
| Suprug/a
 | Carolyn Coburn
 |
| Djeca
 | Callie Coburn Katie Coburn Sarah Coburn
 |
| Prebivalište
 | Muskogee, Oklahoma
 |
| Alma mater
 | Oklahoma State University (B.S.), University of Oklahoma College of Medicine (M.D.) |
| Zanimanje
 | ljekar/političar
 |
| Religija
 | Južni baptist
 |

**Thomas Allen "Tom" Coburn**, M.D. (14. mart 1948 - 2020) je američki republikanski političar, ljekar i đakon Južnih baptista. Od 2005. kao senator zastupa državu Oklahoma. Godine 1994. je za vrijeme Republikanske revolucije izabran u Predstavnički dom Kongresa, gdje je ostao tri mandata. Istakao se kao jedan od najkonzervativnijih članova Republikanske stranke, te osim zalaganja za smrtnu kaznu, pravo na oružje, fiskalni konzervativizam i protivljenja pravu na abortus i LGBT pravima je stekao i reputaciju svojevrsnog stranačkog disidenta koji washingtonsko vodstvo optužuje za izdaju konzervativnih načela i skretanje prema centru. S druge strane, usprkos ogromnih ideoloških razlika je poznat kao blizak prijatelj predsjednika Baracka Obame.

## Vanjske veze

* United States Senator Tom Coburn Arhivirano 2005-12-10 na Wayback Machine-u official Senate site
* Coburn for Senate Arhivirano 2010-05-27 na Wayback Machine-u official campaign site
* Biography at the *Biographical Directory of the United States Congress*
* Voting record maintained by *The Washington Post*
* Campaign finance reports and data at the Federal Election Commission
* Campaign contributions at OpenSecrets.org
* Biography, voting record, and interest group ratings at Project Vote Smart
* Issue positions and quotes at On The Issues
* Staff salaries, trips and personal finance at LegiStorm.com
* Current Bills Sponsored at StateSurge.com
* Congressional profile at GovTrack.us
* Profile Arhivirano 2012-10-21 na Wayback Machine-u at SourceWatch
* Coburn, Thomas Arhivirano 2012-11-03 na Wayback Machine-u in the Encyclopedia of Oklahoma History and Culture
# Hobi

**Hobi** je ime za aktivnost koja se obavlja zbog ličnog zadovoljstva, a ne zbog novčanih nagrada ili primanja. Kroz hobi osoba može proširiti znanje, veštinu i iskustvo te uspostaviti (brojne) kontakte s drugim ljudima koje zanima isti hobi. Za uspehe u hobiju osoba može dobiti i nagrade od kruga istomišljenika ili od šire zajednice (npr. za slikarstvo ili fotografiju), ali osnova hobija je lično zadovoljstvo.

Sve čime se ljudi bave može biti predmetom hobija: umetnost i muzika, ples, slikarstvo; tehnika kao i modelarstvo, programiranje; nauka i kao astronomija, matematika; sport; zanatskih poslova kao što su stolarstvo, šivenje; poljoprivrede kao što je vinogradarstvo, vrtlarstvo, pčelarstvo; ili aktivnosti poput uzgoja i dresure pasa, sakupljanja maraka, posmatranje ptica.

Ponekad hobi preraste u posao. Pioniri svojim novim hobijima ponekad započnu novu industriju (npr. Steve Jobs i Steve Wozniak industriju PC računara svojim Apple-om).
# Kongresna istraživačka služba

| Kongresna istraživačka služba Congressional Research Service (CRS) |
| --- |
| Logo organizacije |
| Osnivanje | 1914. |
| Tip | trust mozgova |
| Sjedište |  Washington, SAD |
| Direktor | Mary B. Mazanec |
| Website | www.loc.gov/crsinfo |

**Kongresna istraživačka služba** (engleski: *Congressional Research Service*, akr. **CRS**), poznat i kao "kongresni trust mozgova", je istraživački odjel američkog Kongresa. Osnovana je 1914. godine na inicijativu viskonsinskih političara R. M. La Follettea i J. M. Nelsona, a služi kao referentna jedinica odnosno agencija u sklopu Kongresne biblioteke i djeluje uglavnom direktno za članove Kongresa, njihove odbore i osoblje, na povjerljivoj i nestranačkoj osnovi. CRS broji više stotina stručnih zaposlenika, uključujući pravnike, ekonomiste, bibliotekare, te naučnike društvenih i prirodnih polja. Godine 2014. služba je raspolagala s proračunom od 105,350.000 USD. Dvije pridružene agencije istraživačkoj službi su Kongresni ured za proračun (engleski: *Congressional Budget Office*, CBO) i Vladin ured za odgovornost (engleski: *Government Accountability Office*, GAO), a sve tri zajedno broje više od 4000 zaposlenika. CRS je poznat po svojim raportima koji su na glasu kao temeljiti, sveobuhvatni, točni, objektivni i pravovremeni, no zbog politike službe većina materijala nije dostupna javnosti već služi za visoke političare i donositelje odluka. Istraživačka služba ima pet zasebnih odjela – za američko pravo, domaću socijalnu politiku, vanjske poslove (uključujući obranu i trgovinu), vladu i financije, te resurse, nauku i industriju. Od aprila 2011. mjesto direktora Kongresne istraživačke službe obnaša Mary B. Mazanec.

## Povezano

* Kongresna biblioteka
* Savezni istraživački odjel

## Reference

## Vanjske veze

* (`en`) Službene stranice CRS-a
# Socijalna zaštita

**Socijalna zaštita** ili **socijalna skrb** je naziv za niz mjera kojima vlast ili odgovarajuće institucije pruža pomoć pojedincima kojima je ona potrebna. Pod tim se najčešće podrazumijevaju nastojanje da se poboljša njihova financijska situacija, ali također i mjere kojima se nastoji povećati njihove šanse za zaposlenje te poboljšanje drugih aspekata njihovih života kao npr. duševno zdravlje. Takve mjere bi teoretski trebali poduzimati članovi porodice, rodbina ili lokalna zajednica, odnosno "društvo", zbog čega se i zaštita naziva "socijalnom". U pravilu ih, međutim, pruža država ili nevladine organizacije.

Socijalna zaštita može imati različite oblike kao što su isplata redovnih novčanih primanja, kuponi za nabavku hrane i drugih potrepština, zdravstvena zaštita i stambeno zbrinjavanje. Nju može direktno financirati država odnosno indirektno sami korisnici kroz različite modele društvenog osiguranja.

Primatelji socijalne zaštite variraju od države do države, ali su najčešće u pitanju osobe koje iz različitih razloga nisu u stanju financirati vlastite egzistencijalne potrebe - nezaposlene, bolesne ili invalidne osobe, starije osobe, porodice s velikim brojem djece ili ratni veterani. Opseg socijalne zaštite također zna varirati, pri čemu se države koje pružaju veliki broj takvih usluga obično nazivaju državama blagostanja. Za primatelje socijalne zaštite se ponekad koristi kolektivni izraz **socijala**.

## Povezano

* Filantropija

## Vanjske veze

* Nacrt akcionog plana socijalne zaštite Roma Arhivirano 2007-09-26 na Wayback Machine-u
* Sindikat zaposlenih u socijalnoj zaštiti
# Biznis

**Biznis** (poznat i kao **preduzeće** ili **firma**) organizacija je koja sudjeluje u trgovini dobrima, uslugama ili oba sa potrošačem. Biznis je dominantan u kapitalističkim ekonomijama, gde većinu poseduju privatnici i obezbeđuje dobra i usluge mušterijama radi postizanja profita. Biznis takođe može biti neprofitan ili u državnom vlasništvu. Biznis koji poseduje više različitih pojedinaca odnosi se na preduzeće, iako termin ima određenije značenje.

Etimologija rijeci biznis potiče od stanja biti zauzet (engleski: *being busy*) i odnosi se na komercijalno održiv profitabilan posao. Termin biznis ima najmanje tri primene, u zavisnosti od opsega u kojem se koristi. Biznis može da označava određenu organizaciju, dok se uopštenija primena odnosi na određeni tržišni sektor, npr. muzički biznis. Spojeni oblici, kao što su agribiznis predstavlja podskupove šireg značenja reči, koja obuhvata sve aktivnosti svih snadbevača dobrima i uslugama.

## Reference

## Literatura

* Sullivan, Arthur; Steven M. Sheffhrin (2003). *Economics: Principles in action*. Upper Saddle River, New Jersey 07458: Pearson Prentice Hall. str. 29. ISBN 978-0-13-063085-8.
# Jurisdikcija

| Jurisdikcija jurisdictio |
| --- |
| Giottova alegorija pravdeGiottova alegorija pravde
 |
|  |

**Jurisdikcija** (od latinskog *jurisdictio* = pravosuđe, od sintagme *ius*= "zakon" + *dicere*=govoriti") je u prvom redu pravomoć - nadležnos i autoritet suda da tumači i primijeni pravo, odnosno da sudi. To je nadležnost suda da može djelovati i odlučivati u određenim pravnim pitanjima. To se pravo bazira na ustavu.

## Karakteristike

Tim terminom se označavaju i pojedine grane sudske prakse, kao građansko pravna jurisdikcija ili jurisdikcija kaznenoga prava i slične stvari.
Jurisdikcijom se zove autoritet suverene vlasti da upravlja i donosi zakone.

Sudovi imaju nadležnost (jurisdikciju) za djelovanje na točno određenom području, u tom slučaju je jurisdikcija geografski teritorij unutar kog se može vršiti nadležnost.

Primjer za jurisdikciju je žalbena nadležnost, u kojoj viši sud ima jurisdikciju da ispravi pogreške nižeg suda.
U Sjedinjenim Američkim Državama se pod terminom *Sumarna jurisdikcija* podrazumjeva pravo magistrata ili sudija da sude bez porote u prekršajnim postupcima.

U širem smislu se pod tim terminom podrazumjeva - nadležnost državnih institucija da provode akcije i donose odluke.
Terminom jurisdikcija označava se razgraničenje nadležnosti između tuzemnih državnih institucija i onog što je u nadležnosti međunarodnog prava ili prava drugih država.

## Povezano

* Univerzalna jurisdikcija

## Reference

## Vanjske veze

* *Jurisdiction* (na portalu Encyclopædia Britannica) (`en`)
* *Jurisdikcija* (`sh`)